İki gənc sahibkarın yeni ideyaları
Con Qorbi və Fil Veynerin təsis etdiyi şirkət bostançılıqla məşğul olanların işini asanlaşdırır
Son zamanlar məhsul yetişdirilməsinə maraqlar artıb. İndi hərə öz məhsulunu özü yetişdirmək istəyir. Lakin buna hədsiz dərəcədə vaxt və əmək sərf edilməsi bir çoxlarını həvəsdən salır. İki gənc sahibkar belə insanlara yardım məqsədi ilə yeni ideyalarla çıxış edir. Meriland ştatının Fredirik şəhərində Con Qorbi və Fil Veyner tərəvəz yetişdirir. Veyner və Qorbinin 2011-ci ildə təsis etdiyi şirkət bostançılıqla məşğul olanların işini asanlaşdırır. Qorbi ətraf mühit elmləri və texnologiya, Veyner isə iqtisadiyyat sahəsində təhsil alıb. Onlar şirkətlərini hələ tələbə ikən qurub. 19 növ tərəvəz və göyərti toxumunun hazırlanması şirkətin sirridir. Məktəblər və fermalarda əkinçiliyin artması tendensiyası ABŞ və dünya bazarlarına geniş imkanlar bəxş edir. Meriland universitetinin biznes müsabiqəsinin qalibləri 50 min dollar məbləğində makafata layiq görülüb. Fil və Con şirkətlərinin bir zamanlar Yer kürəsi istehlakçılarına xidmət edəcəyinə ümid bəsləyir.